
30 Ιουνίου 2016 


ΤΕΥΧΟΣ Α.Α.Π. 


Αρ. Φύλλου 115 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αριθμ. ΔΟΥ/οικ/3061 (1) 

Χαρακτηρισμός των κάτωθι οδικών τμημάτων: 
α) του οδικού τμήματος (ΑΒΓ) της κύριας χάρα¬ 
ξης της Παραϊόνιας Οδού από την Χ.Θ. 20+300 
της μελέτης «Μελέτη σύνδεσης Ιονίας Οδού με 
Αστακό» μέχρι τον ισόπεδο κόμβο με την Επαρ¬ 
χιακή Οδό (3), 

β) του οδικού τμήματος (Β'Β) που αποτελεί παρα¬ 
καμπτήριο οδό της νέας γέφυρας Αχελώου (Γου- 
ριά) από τον ισόπεδο κόμβο με την Επαρχιακή 
Οδό (39) μέχρι το σημείο συνάντησης με την κύ¬ 
ρια χάραξη της Παραϊόνιας Οδού (προαναφερθέν 
οδικό τμήμα ΑΒΓ) 

ως τμημάτων του Πρωτεύοντος Επαρχιακού Οδι¬ 
κού Δικτύου του Νομού Αιτωλοακαρνανίας. 


ΑΠΟΦΑΣΕΙΣ 

1 Χαρακτηρισμός των κάτωθι οδικών τμημάτων: 
α) του οδικού τμήματος (ΑΒΓ) της κύριας χάραξης 
της Παραϊόνιας Οδού από την Χ.Θ. 20+300 της με¬ 
λέτης «Μελέτη σύνδεσης Ιονίας Οδού με Αστακό» 
μέχρι τον ισόπεδο κόμβο με την Επαρχιακή Οδό (3), 
β) του οδικού τμήματος (Β'Β) που αποτελεί παρα¬ 
καμπτήριο οδό της νέας γέφυρας Αχελώου (Γου- 
ριά) από τον ισόπεδο κόμβο με την Επαρχιακή 
Οδό (39) μέχρι το σημείο συνάντησης με την κύ¬ 
ρια χάραξη της Παραϊόνιας Οδού (προαναφερθέν 
οδικό τμήμα ΑΒΓ) 

ως τμημάτων του Πρωτεύοντος Επαρχιακού Οδι¬ 
κού Δικτύου του Νομού Αιτωλοακαρνανίας. 

2 Αποχαρακτηρισμός παλαιού οδικού τμήματος 
της Εθνικής Οδού (24) «Κέρκυρα-Παλαιοκαστρί- 
τσα», μήκους 391 ιη, που διέρχεται μέσα από τη 
Δημοτική Κοινότητα Άνω Κορακιάνας της Δημοτι¬ 
κής Ενότητας Φαιάκων του Δήμου Κέρκυρας στη 
θέση «Σγόμπος», από τη Χ.Θ. 11+150 μέχρι τη Χ.Θ. 
11 +507 της νέας εθνικής οδού, με αφετηρία χιλιο¬ 
μέτρησης την πόλη της Κέρκυρας. 

3 Κήρυξη αναγκαστικής απαλλοτρίωσης ακινήτου 
που εφάπτεται στις εγκαταστάσεις του ΤΕΙ Δυτι¬ 
κής Μακεδονίας για την περαιτέρω ανάπτυξη του 
κτιριακού Συγκροτήματος. 

ΔΙΟΡΘΩΣΕΙΣ ΣΦΑΛΜΑΤΩΝ 

4 Διόρθωση τοπογραφικού διαγράμματος που συ¬ 
νοδεύει την με αρ. πρ. 4507/15-01-2016 απόφαση 
Γενικού Γραμματέα Αποκεντρωμένης Διοίκησης 
Κρήτης που δημοσιεύθηκε στο ΦΕΚ 26/ΑΑΠ/ 
19-02-2016. 


Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το Π.δ. 63/2005 (ΦΕΚ 98 Α) «Κωδικοποίηση της 
Νομοθεσίας για την Κυβέρνηση και τα Κυβερνητικά 
Όργανα», όπως τροποποιήθηκε με το Ν. 4320/2015 
(ΦΕΚ 90Α/2015) και ισχύει. 

2. Το Π.δ. 109/2014 (ΦΕΚ 176Α/29-8-2014) «Οργανι¬ 
σμός του Υπουργείου Υποδομών, Μεταφορών και Δι¬ 
κτύων». 

3. Το Ν. 2503/1997 (ΦΕΚ 107 Α/30-5-1997) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

4. Το Ν. 3852/2010 (ΦΕΚ 87Α/7-6-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

5. Την κοινή υπουργική απόφαση Δ16α/04/773/ 
29-11 -1990 «Περί εξαίρεσης διοικητικών πράξεων ή εγ¬ 
γράφων από τον κανόνα των τριών υπογραφών». 

6. Το Ν. 3155/1955 «Περί κατασκευής και συντηρήσε- 
ως Οδών» και τα εκτελεστικά του Διατάγματα. 

7. Το Β.δ. της 9-8-1955 «Περί Καθορισμού των Εθνι¬ 
κών Οδών κατά τις διατάξεις του Ν. 3155/1955» και την 
Γ 25871/9-7-1963 απόφαση του Υπουργού Δημοσίων 
Έργων «Περί αριθμήσεωςτων Εθνικών Οδών». 

8. Το Β.δ. της 6-2-1956 (ΦΕΚ 47Α/8-2-1956) «Περί Καθο¬ 
ρισμού των Επαρχιακών Οδών των Νομών του Κράτους 
κατά τις διατάξεις του Νόμου 3155/1955». 

9. Το Ν. 1418/1984 «Δημόσια Έργα και ρυθμίσεις συ¬ 
ναφών θεμάτων» και ειδικότερα την παράγραφο 3 του 
άρθρου 25. 

10. Την εγκύκλιο 18/99 με αρ. πρωτ. ΔΜΕΟ/ε/516/ 
10-5-1999 «Περί χαρακτηρισμού οδών ως Εθνικών ή 
Επαρχιακών σύμφωνα με το άρθρο 25, παράγραφος 3 
του Νόμου 1418/1984». 

11. Το Β.δ. 465/1970 «Περί όρων και προϋποθέσεων 
εγκαταστάσεως και λειτουργίας αντλιών καυσίμων προ 
πρατηρίων κειμένων εκτός εγκεκριμένων σχεδίων πόλε¬ 
ων και κωμών ή εκτός κατοικημένων εν γένει περιοχών 
και περί κυκλοφοριακής συνδέσεως εγκαταστάσεων 
μετά των οδών», όπως τροποποιήθηκε και ισχύει σήμε¬ 
ρα με το Π.δ. 118/2006. 

12. Το Ν. 653/1977 «Περί υποχρεώσεωςτων παρόδιων 
ιδιοκτητών για την διάνοιξη Εθνικών Οδών κ.λπ.» όπως 
τροποποιήθηκε και συμπληρώθηκε μέχρι σήμερα και 
το Ν.δ. 929/1979 «Περί εκτελέσεως του άρθρου 1 του 
Ν. 653/1977». 

13. Το Π.δ. 209/1998 «Λήψη μέτρων για την ασφάλεια 
υπεραστικής συγκοινωνίας». 

14. Την υπουργική απόφαση ΔΜΕΟ/ε/ο/266/9-3-1995 
(ΦΕΚ 293 Β'/17-4-1995) «Περί Ανακατάταξης Επαρχιακού 
Οδικού Δικτύου των Νομών της Χώρας». 

15. Την υπουργική απόφαση ΔΜΕΟ/ε/οικ/1308/ 
15-12-1995 (ΦΕΚ 30 Β'/19-1-1996) «Κατάταξη Εθνικών 
Οδών περιφερειών Αττικής, Στερεός Ελλάδας, Θεσσα¬ 
λίας, Ηπείρου, Μακεδονίας και Θράκης σε Βασικό (Πρω¬ 
τεύον), Δευτερεύον καιΤριτεύον Εθνικό Οδικό Δίκτυο». 

16. Την ανάγκη χαρακτηρισμού της οδού που ανα- 
φέρεται στο θέμα, για να εναρμονίζονται οι ανάλογες 
νομοθετικές διατάξεις. 

17. Το Π.δ. 70/2015, Άρθρο 3 (ΦΕΚ 114Α/22-9-2015) 
σύμφωνα με το οποίο το Υπουργείο Υποδομών, Μετα¬ 
φορών και Δικτύων που είχε συγχωνευθεί σε Υπουρ¬ 
γείο Οικονομίας, Υποδομών, Ναυτιλίας και Τουρισμού, 
ανασυνιστάται σε Υπουργείο Υποδομών, Μεταφορών 
και Δικτύων. 

18. Το Π.δ. 73/2015, (ΦΕΚ 116 Α/23-9-2015) «Διορισμός 
Αντιπροέδρου της Κυβέρνησης, Υπουργών Αναπληρω¬ 
τών Υπουργών και Υφυπουργών». 

Αφού είδαμε: 

Ι.Την απόφαση ΔΜΕΘ/οικ/328/30-1-2013 του Ανα¬ 
πληρωτή Υπουργού ΑΝ.ΑΝΤ.Υ.ΜΕ.ΔΙ. χαρακτηρισμού 
του οδικού τμήματος της Παραϊόνιας Οδού «Γέφυρα Γου- 
ριάς-Πλατυγυάλι» ως Πρωτεύοντος Επαρχιακού Οδικού 
Δικτύου. 

2. Το έγγραφο 571 /οικ/27-3-2014 της ΕΥΔΕ/ΟΣΥΕ του 
Υπουργείου Υ.ΜΕ.ΔΙ. δια του οποίου ζητείται ο χαρακτη¬ 
ρισμός των εν θέματι οδικών τμημάτων. 

3. Το έγγραφο ΔΜΕΟ/1583/26-5-2014 της ΔΜΕΟ στο 
οποίο αναφέρονται αναλυτικά όλα τα απαιτούμενα στοι¬ 
χεία για την προώθηση της προβλεπόμενης διαδικασίας. 


4. Το έγγραφο 1710/ΚΕ/1660Γ/14-7-2014 της ΕΥΔΕ/ 
ΟΣΥΕ προς τις αρμόδιες Περιφερειακές Υπηρεσίες, οι 
οποίες καλούνται να επισπεύσουν τις ενέργειές τους 
για τη χορήγηση των απαραίτητων συμπληρωματικών 
στοιχείων. 

5. Το έγγραφο ΚΓ/ΦΚΠΡ19.00/ΘΔ/ΠΑ3/ΘΙΚ/5890/ 
31-7-2015 της ΕΥΔΕ/ΚΣΣΥ προς τις αρμόδιες Περιφερει¬ 
ακές Υπηρεσίες όπου παρέχονται τεχνικές λεπτομέρειες 
των υπόψη οδικών τμημάτων, γίνεται αναφορά σε όλη 
τη σχετική αλληλογραφία και ζητείται εκ νέου η μέριμνα 
για την αποστολή των δικαιολογητικών προκειμένου να 
προωθηθεί η διαδικασία χαρακτηρισμού. 

6. Το έγγραφο ΚΓ/ΦΚΠΡ19.00/ΘΔ/ΠΑ3/οικ.5915/ 
4-8-2015 της ΕΥΔΕ/ΚΣΣΥ προς τη Δ.Ο.Υ., με το οποίο 
προτείνεται ο χαρακτηρισμός των συγκεκριμένων οδι¬ 
κών τμημάτων ως Πρωτευουσών Επαρχιακών Οδών και 
διαβιβάζονται χάρτης και Τεχνική Έκθεση. 

7. Την από 4-8-2015 Τεχνική Έκθεση της ΕΥΔΕ/ΚΣΣΥ 
με επαρκή ενημέρωση για τα γεωμετρικά και λειτουρ¬ 
γικά χαρακτηριστικά των προς χαρακτηρισμό οδικών 
τμημάτων. 

8. Το έγγραφο 196811/3610/08-10-2015 της Δ/νσης 
Τεχνικών Έργων της Π.Ε. Αιτωλοακαρνανίας, η οποία 
εκφράζει την άποψη ότι τα ζητούμενα προς χαρακτηρι¬ 
σμό οδικά τμήματα θα πρέπει να ενταχθούν στο εθνικό 
οδικό δίκτυο. 

9. Το απόσπασμα χάρτη ΟοοςΙθ όπου απεικονίζεται η 
Παραϊόνια Οδός από τον Κόμβο Πλατυγυαλίου μέχρι την 
Ιόνια Οδό και ειδικότερα τα εν θέματι οδικά τμήματα. 

Και επειδή: 

1 .Τα οδικά τμήματα του θέματος δεν είναι χαρακτηρι¬ 
σμένα, αλλά έχουν τα γεωμετρικά και λειτουργικά χαρα¬ 
κτηριστικά που αντιστοιχούν σε Επαρχιακή Οδό. 

2. ΤοτμήμαΑΒΓ αποτελεί τμήμα της Παραϊόνιας Οδού 
και συνέχεια του τμήματος «Γέφυρα Γουριάς-Πλατυγιάλι» 
που έχει ήδη χαρακτηριστεί ως Πρωτεύουσα Επαρχιακή 
Οδός. 

3. Για το τμήμα ΑΒ υπάρχει εγκεκριμένη οριστική μελέτη 
οδοποιίας με την απόφαση ΔΜΕΟ/α/ο/3411/15-12-1998 
του Υπουργού ΠΕ.ΧΩ.Δ.Ε. 

4. Το οδικό τμήμα Β'ΒΓ είναι στο σύνολό του κατασκευ¬ 
ασμένο και δόθηκε στην κυκλοφορία στις 27-01-2014, 
συμπεριλαμβανομένης και της σήραγγας Αγ. Ηλία που 
είχε ήδη ολοκληρωθεί από το 2009. 

5. Η παρακαμπτήριο οδός Β'Β κατασκευάστηκε με σκο¬ 
πό να εξυπηρετήσει τη σύνδεση του υπάρχοντος επαρχι¬ 
ακού δικτύου με το τμήμα ΒΓ της Παραϊόνιας, μέχρι την 
ολοκλήρωση των υπολειπόμενων μελετών και έργων. 

6. Μετά την ολοκλήρωσή των ως άνω μελετών και της 
κατασκευής των νέων οδικών τμημάτων ως τμημάτων 
της Παραϊόνιας Οδού θα επιτευχθεί η σύνδεση των λι- 
μανιών του Αστακού και του Πλατυγιαλίου με την Ιόνια 
Οδό μέσω της νέας γέφυρας Γουριάς και της σήραγγας 
Αγίου Ηλία, παραλαμβάνοντας τοιουτοτρόπως σημα¬ 
ντικό κυκλοφοριακό φόρτο από το υφιστάμενο οδικό 
δίκτυο της ευρύτερης περιοχής και αναβαθμίζοντας το 
επίπεδο οδικής ασφάλειας. 

7. Έχει παρέλθει ένα μεγάλο χρονικό διάστημα χωρίς 
να υπάρξει ανταπόκριση από την Περιφέρεια Δυτικής 

Ελλάδας στα ερωτήματα της ΔΟΥ για τις απόψεις τους. Το 
μεγαλύτερο μέρος του ζητούμενου προς χαρακτηρισμό 
οδικού τμήματος έχει ήδη κατασκευαστεί και δοθεί σε 
κυκλοφορία από ετών και πλέον καθίσταται άμεση η 
ανάγκη χαρακτηρισμού του, καθώς επείγει η διοικητική 
παραλαβή του έργου και η ανάληψη της αρμοδιότητας 
συντήρησης. 

8. Σύμφωνα με την παράγραφο 3 του άρθρου 25 του 
Νόμου 1418/1984 επιτρέπεται σε περίπτωση αμφιβολίας 
σχετικά με τον χαρακτηρισμό τμημάτων οδών ως Εθνι¬ 
κών ή Επαρχιακών λόγω παραλλαγών ή χρησιμοποίησης 
τους ως κλάδων κυκλοφοριακών κόμβων ή για άλλους 
ανάλογους λόγους ο καθορισμός να γίνεται με απόφαση 
του Υπουργού Δημοσίων Έργων που δημοσιεύεται στην 
Εφημερίδα της Κυβερνήσεως, αποφασίζουμε: 

Εντάσσουμε στο Πρωτεύον Επαρχιακό Οδικό Δίκτυο 
του Νομού Αιτωλοακαρνανίας, τα κάτωθι οδικά τμήματα: 

α) το οδικό τμήμα (ΑΒΓ) της κύριας χάραξης της Παρα- 
ϊόνιας Οδού από την Χ.0. 20+300 της μελέτης «Μελέτη 
σύνδεσης Ιονίας Οδού με Αστακό» μέχρι τον ισόπεδο 
κόμβο με την Επαρχιακή Οδό (3), 


β) το οδικό τμήμα (Β'Β) που αποτελεί παρακαμπτήριο 
οδό της νέας γέφυρας Αχελώου (Γουριά) από τον ισόπε¬ 
δο κόμβο με την Επαρχιακή Οδό (39) μέχρι το σημείο 
συνάντησης με την κύρια χάραξη της Παραϊόνιας Οδού 
(προαναφερθέν οδικό τμήμα ΑΒΓ), όπως ακριβώς απει¬ 
κονίζονται στο συνημμένο χάρτη της Δ/νσης Οδικών 
Υποδομών του Υπουργείου Υ.ΜΕ.ΔΙ., σε υπόβαθρο ορ- 
θοφωτοχαρτών της ΚΤΗΜΑΤΟΛΟΓΙΟ Α.Ε. 

Από τις διατάξεις της Απόφασης αυτής δεν προκύπτει 
δαπάνη σε βάρος του Κρατικού Προϋπολογισμού. 

Η απόφαση αυτή και ο συνημμένος σε αυτή χάρτης, 
με τίτλο: «Χαρακτηρισμός: α) Τμήματος της κύριας χά¬ 
ραξης της Παραϊόνιας Οδού (ΑΒΓ), β) Παρακαμπτήριου 
τμήματος της Παραϊόνιας Οδού (Β'Β) ως Πρωτεύοντος 
Επαρχιακού Οδικού Δικτύου», να δημοσιευθούν στην 
Εφημερίδα της Κυβερνήσεως. 

Αθήνα, 1 Ιουνίου 2016 

Ο Υπουργός 

ΧΡΗΣΤΟΣ ΣΠΙΡΤΖΗΣ 

Αριθμ. ΔΟΥ/οικ/2954 (2) 

Αποχαρακτηρισμός παλαιού οδικού τμήματος 
της Εθνικής Οδού (24) «Κέρκυρα-Παλαιοκαστρί- 
τσα», μήκους 391 γπ, που διέρχεται μέσα από τη 
Δημοτική Κοινότητα Άνω Κορακιάνας της Δημο¬ 
τικής Ενότητας Φαιάκων του Δήμου Κέρκυρας 
στη θέση «Σγόμπος», από τη Χ.Θ. 11+150 μέχρι 
τη Χ.Θ. 11 +507 της νέας εθνικής οδού, με αφετη¬ 
ρία χιλιομέτρησης την πόλη της Κέρκυρας. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

Ι.Το Π.δ. 63/2005 (ΦΕΚ 98Α) «Κωδικοποίησητης Νο¬ 
μοθεσίας για την Κυβέρνηση και τα Κυβερνητικά Όρ¬ 
γανα», όπως τροποποιήθηκε με το Ν. 4320/2015 (ΦΕΚ 
90Α/2015) και ισχύει. 

2. Το Π.δ. 109/2014 (ΦΕΚ 176Α/29-8-2014) «Οργανι¬ 
σμός του Υπουργείου Υποδομών, Μεταφορών και Δι¬ 
κτύων». 

3. Το Ν. 2503/1997 (ΦΕΚ 107 Α/30-5-1997) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

4. Το Ν. 3852/2010 (ΦΕΚ 87Α/7-6-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

5. Την κοινή υπουργική απόφαση Δ16α/04/773/ 
29-11 -1990 «Περί εξαίρεσης διοικητικών πράξεων ή εγ¬ 
γράφων από τον κανόνα των τριών υπογραφών». 

6. Το Ν. 3155/1955 «Περί κατασκευής και συντηρήσε- 
ως Οδών» και τα εκτελεστικά του Διατάγματα. 

7. Το Β.δ. της 9-8-1955 «Περί Καθορισμού των Εθνι¬ 
κών Οδών κατά τις διατάξεις του Ν. 3155/1955» και την 
Γ 25871/9-7-1963 απόφαση του Υπουργού Δημοσίων 
Έργων «Περί αριθμήσεως των Εθνικών Οδών». 

8. Το Β.δ. της 6-2-1956 (ΦΕΚ 47Α/8-2-1956) «Περί Καθο¬ 
ρισμού των Επαρχιακών Οδών των Νομών του Κράτους 
κατά τις διατάξεις του Νόμου 3155/1955». 

9. Το άρθρο 23 (παράγραφοι 9-13) του Π.δ. της 25/28 
Νοεμβρίου 1929 «Περί των αχρηστευομένων τμημάτων 
εθνικών ή επαρχιακών οδών ένεκα τροποποίησης της 
παλαιός χάραξης». 

10. Το Β.δ. 465/1970 «Περί όρων και προϋποθέσεων 
εγκαταστάσεως και λειτουργίας αντλιών καυσίμων προ 
πρατηρίων κειμένων εκτός εγκεκριμένων σχεδίων πόλε¬ 
ων και κωμών ή εκτός κατοικημένων εν γένει περιοχών 
και περί κυκλοφοριακής συνδέσεως εγκαταστάσεων 
μετά των οδών», όπως τροποποιήθηκε και ισχύει σήμε¬ 
ρα με το Π.δ. 118/2006. 

11 .Το Ν. 653/1977 «Περί υποχρεώσεωςτων παρόδιων 
ιδιοκτητών για την διάνοιξη Εθνικών Οδών κ.λπ.» όπως 
τροποποιήθηκε και συμπληρώθηκε μέχρι σήμερα και 
το Ν.δ. 929/1979 «Περί εκτελέσεως του άρθρου 1 του 
Ν. 653/1977». 

12. Το Π.δ. 209/1998 «Λήψη μέτρων για την ασφάλεια 
υπεραστικής συγκοινωνίας». 

13. Την υπουργική απόφαση ΔΜΕΟ/ε/ο/827/4-8-1995 
(ΦΕΚ 735 Β /28-8-1995) «Κατάταξη του Εθνικού Οδικού 
Δικτύου Περιφερειών Κρήτης, Βορείου και Νοτίου Αιγαί¬ 


ου και Ιονίων Νήσων σε Βασικό (Πρωτεύον), Δευτερεύον 
καιΤριτεύον Εθνικό Οδικό Δίκτυο». 

14. Το Π.δ. 70/2015, Άρθρο 3 (ΦΕΚ 114 Α/22-9-2015), 
σύμφωνα με το οποίο το Υπουργείο Υποδομών, Μετα¬ 
φορών και Δικτύων που είχε συγχωνευθεί σε Υπουρ¬ 
γείο Οικονομίας, Υποδομών, Ναυτιλίας και Τουρισμού, 
ανασυνιστάται σε Υπουργείο Υποδομών, Μεταφορών 
και Δικτύων. 

15. Το Π.δ. 73/2015, (ΦΕΚ 116 Α723-9-2015) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

Αφού είδαμε ότι: 

1. Η Διεύθυνση Τεχνικών Έργων Περιφερειακής Ενό¬ 
τητας Κέρκυρας με το 5826/2432/ 3-2-2014 έγγραφό της 
διαβίβασε στη ΔΜΕΟ φάκελο με τα απαραίτητα στοιχεία 
για τον αποχαρακτηρισμό του υπόψη τμήματος της πα¬ 
λαιός εθνικής οδού σε δημοτικό δρόμο. 

2. Η ΔΜΕΟ με το ΔΜΕΟ/706/24-3-14 έγγραφο προς 
τη ΔιεύθυνσηΤεχνικώνΈργων Περιφερειακής Ενότητας 
Κέρκυρας ζητά συμπληρωματικά διορθωμένα στοιχεία 
για την προώθηση του αποχαρακτηρισμού. 

3. Ο Δήμος Κέρκυρας/Τμήμα Πολεοδομικών Εφαρ¬ 
μογών με το 22418/13-3-2013 έγγραφό του και ορθή 
επανάληψή του στις 15-10-2014, γνωμοδοτεί θετικά για 
τον ζητούμενο αποχαρακτηρισμό. 

4. Ο Δήμος Κέρκυρας με το 24/4-11-14 πρακτικό συ¬ 
νεδρίασης του Δημοτικού Συμβουλίου και την 24-526/ 
4-11-2014 απόφασή του ομόφωνα αποδέχεται τον εν 
λόγω αποχαρακτηρισμό και αναλαμβάνει την ευθύνη 
συντήρησης του παλαιού τμήματος μετά την ένταξή του 
στο Δημοτικό Δίκτυο. 

5. Η Διεύθυνση Τεχνικών Υπηρεσιών του Δήμου Κέρ¬ 
κυρας με το 72.732/12-10-2012 έγγραφό της και ορθή 
επανάληψή του στις 4-11-2014, συμφωνεί για το συγκε¬ 
κριμένο αποχαρακτηρισμό. 

6. Η Διεύθυνση Τεχνικών Έργων Περιφερειακής Ενότη¬ 
τας Κέρκυρας με το 103660/40225/25-11-2014 έγγραφό 
της αναφέρει την ορθή Χ.Θ. αρχής στο σημείο 11+150. 

7. ΤοΤεχνικό Συμβούλιο Δημοσίων Έργων της Περιφέ¬ 
ρειας Ιονίων Νήσων με την πράξη 1 /Θέμα 1 ο/16-1 -2015 
συγκατατίθεται στον αποχαρακτηρισμό με την ορθή 
καταγραφή των Χ.Θ. αρχής και τέλους. 

8. Η Διεύθυνση Τεχνικών Υπηρεσιών του Δήμου Κέρ¬ 
κυρας με το 9405/10-3-2015 έγγραφό της, παρέχει ανα¬ 
λυτικές πληροφορίες για το πολεοδομικό καθεστώς στην 
εξεταζόμενη περιοχή. 

9. Η Διεύθυνση Τεχνικών Έργων Περιφερειακής Ενό¬ 
τητας Κέρκυρας με το 25001 /10632/16-3-2015 έγγραφό 
της αποστέλλει στη Δ.Ο.Υ. εκ νέου φάκελο με τα απαιτού- 
μενα δικαιολογητικά για την προώθηση της διαδικασίας 
αποχαρακτηρισμού. 

10. Η Διεύθυνση Τεχνικών Υπηρεσιών του Δήμου Κέρ¬ 
κυρας με το 34991/15-6-2015 έγγραφό της ενημερώνει 
τη Δ.Ο.Υ. επιπροσθέτως για θέματα που άπτονται του 
επικείμενου αποχαρακτηρισμού. 

11. Η Διεύθυνση Οδικών Υποδομών με την από 
16-3-2016 Εισήγησή της προς το αρμόδιο Συμβούλιο 
Δημοσίων Έργων (Τμήμα Κατασκευών) προτείνει τον 
αποχαρακτηρισμό του οδικού τμήματος του θέματος. 

12. Το Συμβούλιο Δημοσίων Έργων (Τμήμα Κατασκευ¬ 
ών) με την πράξη 7/Συνεδρία 6/29-3-2016 γνωμοδοτεί 
ομόφωνα για τον αποχαρακτηρισμό σύμφωνα με την 
Εισήγηση. 

Και επειδή: 

1 .Το παλαιό οδικό τμήμα της Εθνικής Οδού (24) «Κέρ- 
κυρα-Παλαιοκαστρίτσα», μήκους 391 ιη, που διέρχεται 
μέσα από τη Δημοτική Κοινότητα Άνω Κορακιάνας 
της Δημοτικής Ενότητας Φαιάκων του Δήμου Κέρκυ¬ 
ρας στη θέση «Σγόμπος», από τη Χ.Θ. 11+150 μέχρι τη 
Χ.Θ. 11 +507 της νέας εθνικής οδού, με αφετηρία χιλιο¬ 
μέτρησης την πόλη της Κέρκυρας, έχει αντί κατασταθεί 
με νέα χάραξη της Εθνικής Οδού και η λειτουργία του 
ως Δευτερεύουσα Εθνική Οδός πλέον δεν υφίσταται. 

2. Οι αρμόδιοι Φορείς: 

- Διεύθυνση Τεχνικών Έργων Περιφερειακής Ενότητας 
Κέρκυρας 

- Δημοτικό Συμβούλιο Δήμου Κέρκυρας 

Τεχνικό Συμβούλιο Δημοσίων Έργων Περιφέρειας Ιο- 
νίων Νήσων 

- Διεύθυνση Τεχνικών Υπηρεσιών Δήμου Κέρκυρας 

- Διεύθυνση Χωροταξίας και Περιβάλλοντος Δήμου 
Κέρκυρας 


συνηγορούν στον αποχαρακτηρισμό του εν θέματι 
οδικού τμήματος. 

3. Ο αποχαρακτηρισμός αυτός προβλέπεται από τις 
διατάξειςτου Π.δ. 25/28-11-1929 (άρθρο 23, παράγρα¬ 
φοι 9-13), όπως συμπληρώθηκαν με τον Αναγκαστικό 
Νόμο 1956/1939 (ΦΕΚ 373Α/9-9-1939), αποφασίζουμε: 

Αποχαρακτηρίζουμε το παλαιό οδικό τμήμα της Εθνι¬ 
κής Οδού (24) «Κέρκυρα-Παλαιοκαστρίτσα», μήκους 
391 γπ, που διέρχεται μέσα από τη Δημοτική Κοινότη¬ 
τα Άνω Κορακιάνας της Δημοτικής Ενότητας Φαιάκων 
του Δήμου Κέρκυρας στη θέση «Σγόμπος», από τη Χ.Θ. 
11+150 μέχρι τη Χ.Θ. 11 +507 της νέας εθνικής οδού, με 
αφετηρία χιλιομέτρησης την πόλη της Κέρκυρας, που 
έχει αντικατασταθεί με νέα χάραξη της Εθνικής Οδού 
(24), και εντάσσουμε τούτο στο Δημοτικό Οδικό Δίκτυο 
του Δήμου Κέρκυρας. 

Από τις διατάξεις της απόφασης αυτής δεν προκύπτει 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάί'ου 2016 

Ο Υπουργός 

ΧΡΗΣΤΟΣ ΣΠΙΡΤΖΗΣ 

Αριθμ. οίκ. 76494 (3) 

Κήρυξη αναγκαστικής απαλλοτρίωσης ακινήτου 
που εφάπτεται στις εγκαταστάσεις του ΤΕΙ Δυτι¬ 
κής Μακεδονίας για την περαιτέρω ανάπτυξη του 
κτιριακού Συγκροτήματος. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΗΠΕΙΡΟΥ 
ΚΑΙ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το Ν. 2503/1997 (ΦΕΚ 107/Α/1997) «Διοίκηση, ορ¬ 
γάνωση και στελέχωση της Περιφέρειας». 

2. Το Ν. 3852/2010 (ΦΕΚ 87/Α/2010) «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί- 
κησης-Πρόγραμμα Καλλικράτης». 

3. Το Π.δ. 141/2010 (ΦΕΚ 234/Α/2010) «Οργανισμός 
της Αποκεντρωμένης Διοίκησης Ηπείρου και Δυτικής 
Μακεδονίας». 

4. Τις διατάξεις του Ν. 2882/2-2-2001 (ΦΕΚ 17/Α/2001) 
«Κώδικας Αναγκαστικών Απαλλοτριώσεων Ακινήτων» 
όπως ισχύουν. 

5. Τις διατάξεις του Ν. 2985/4-2-2002 (ΦΕΚ 18/Α/ 
4-2-2002) «Προσαρμογή των διατάξεων του Κώδικα Ανα¬ 
γκαστικών Απαλλοτριώσεων στο Σύνταγμα». 

6. Την ΠΥΣ 4/6-2-2015 (ΦΕΚ 24/Α/6-2-2014) σε συν¬ 
δυασμό με το αρ. 56 του Ν. 4257/2014 (ΦΕΚ 93/Α/ 
14-4-2014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών» σύμφωνα με το οποίο ο αρχαιότερος 
Γενικός Δ/ντής ασκεί τα καθήκοντα του Γενικού Γραμμα¬ 
τέα όταν η θέση είναι κενή. 

7. Την αριθμ. 77912/16422/28-12-2012 (ΑΔΑ: 
Β4ΜΦΟΡ1 Γ-ΣΩΑ) απόφαση του Γενικού Γραμματέα Απο¬ 
κεντρωμένης Διοίκησης Ηπείρου και Δυτ. Μακεδονίας, 
περί ορισμού Προϊσταμένου Γενικής Δ/νσης Χωροταξι¬ 
κής και Περιβαλλοντικής Πολιτικής. 

8. Το υπ'αριθμ. Φ.Τ.Υ./3.1 /672/17-3-2016 έγγραφο του 
ΤΕΙ Δυτ. Μακεδονίας με το οποίο μας ζητείται η κήρυξη 
αναγκαστικής απαλλοτρίωσης του ακινήτου με αριθμό 
διανομής 195 στο Ο.Τ. 47 του Δ.Δ. Κοίλων του Δήμου 
Κοζάνης, συνολικού εμβαδού Ε=452,45 ιπ2, που εφάπτε¬ 
ται στις εγκαταστάσεις του ΤΕΙ Δυτικής Μακεδονίας για 
την περαιτέρω ανάπτυξη του κτιριακού Συγκροτήματος. 

9. Την ανακοίνωση της πρότασης κήρυξης της εν λόγω 
απαλλοτρίωσης του ΤΕΙ Δυτ. Μακεδονίας στην τοπική 
εφημερίδα «ΔΙΑΦΑΝΕΙΑ» όπως ορίζεται στο αρ. 3 παρ. 
5 του Ν. 2882/2001 στις 24 Φεβρουάριου 2016. 

10. Το υπ'αριθμ.πρωτ.Φ.Τ.Υ./3.1/749/28-3-2016 έγγρα¬ 
φο του ΤΕΙ Δυτικής Μακεδονίας, σύμφωνα με την οποία 


η δαπάνη της απαλλοτρίωσης θα καλυφθεί από τον τα¬ 
κτικό προϋπολογισμό του Ιδρύματος και ειδικότερα από 
τον ΚΑΕ 9722, η δε προϋπολογιζόμενη δαπάνη ανέρχεται 
σε οχτώ χιλιάδες τριακόσια τρία ευρώ (8.303,00 €), σύμ¬ 
φωνα με τον αντικειμενικό προσδιορισμό του Υπουργεί¬ 
ου Οικονομικών. 

11. Την υπ' αριθμ. πρωτ. 27/26 - 4 - 2016 εισήγηση της 
Προϊσταμένηςτης Περιφερειακής Δ/νσης Δημόσιας Πε¬ 
ριουσίας Ηπείρου και Δυτ. Μακεδονίας, αποφασίζουμε: 

Κηρύσσουμε την αναγκαστική απαλλοτρίωση ακινή¬ 
του, υπέρ και με δαπάνες του ΤΕΙ Δυτικής Μακεδονίας 
για λόγους δημόσιας ωφέλειας και ειδικότερα για την 
περαιτέρω ανάπτυξη του κτιριακού Συγκροτήματος του 
ΤΕΙ Δυτικής Μακεδονίας στο Ο.Τ. 47 του Δ.Δ. Κοίλων του 
Δήμου Κοζάνης και συγκεκριμένα το αριθμ. 195 τεμάχιο 
διανομής, συνολικού εμβαδού 452,45 τ.μ. που εικονίζο- 
νται στο από Φεβρουάριου 2016 τοπογραφικό διάγραμ¬ 
μα που συντάχθηκε από τον Παναγιώτη Παπαδόπουλο 
ΤΕΤοπογράφο Μηχανικό έχει ελεγχθεί και θεωρηθεί από 
το ΤΕΙ Δυτικής Μακεδονίας. 

Στην έκταση, που απαλλοτριώνεται, προβάλει δικαιώ¬ 
ματα κυριότητας ο Σανταλίδης Νικόλαος του Γεωργίου. 

Στην έκταση που απαλλοτριώνεται δεν περιλαμβάνο¬ 
νται εκτάσεις του Ελληνικού Δημοσίου. 

Η απαλλοτρίωση κηρύσσεται υπέρ του ΤΕΙ Δυτικής 
Μακεδονίας για λόγους δημόσιας ωφέλειας και με δα¬ 
πάνες του ΤΕΙ Δυτικής Μακεδονίας που προβλέπονται 
στον ΚΑΕ 9722 και με πίστωση οχτώ χιλιάδες τριακόσια 
τρία ευρώ (8.303,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 31 Μάίου2016 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην με αρ. πρ. 4507/15-01-2016 απόφαση Γενικού 
Γραμματέα Αποκεντρωμένης Διοίκησης Κρήτης, που δη- 
μοσιεύθηκε στο ΦΕΚ 26/ΑΑΠ/19-02-2016 (στις σελίδες 
225-226-227), διορθώνεται το τοπογραφικό διάγραμμα 
ως προς τις συντεταγμένες με το ορθό ως εξής: 

(Από την Αποκεντρωμένη Διοίκηση Κρήτης) 







ΜΗΚΟΣ ΠΛΕΥΡΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 115/30.06.2016 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με 
αυτά, διατίθενται δωρεάν από την ιστοσελίδα νννννν.θΐ.ςι'· Για τα ΦΕΚ που δεν έχουν ψη¬ 
φιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο¬ 
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη 
συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ΐΛ/6βιπ35ΐ6ΐ·.6ί(5)6ί.αΓ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 Γ με τ Π χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρεί¬ 
τε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες 
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθ¬ 
μό Δημοσιεύματος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που 
πληρούν τις προϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΙ.ςΓ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: Η6ΐρά65Κ.6ΐ@βϊ·9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 καιτηλεφ. κέντρο 210 5279000) ννβΙ>ιπ35ΐβΓ.θΙ@θ1.9Γ 
Παραλαβής Δημ. Ύλης: (Ισόγειο, τηλ. 2105279167,2105279139) Πλη ροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9·'3·ππΐ3ΐ6Ϊ3@6ΐ.9Γ 

























